EVANGEELIUMI TÕDE Andrew Wommackiga
Õpetusteenistus, mis keskendub
Jumala tingimusteta armastusele ja armule.
Annan sõna Andrewle.
Tere tulemast vaatama "Evangeeliumi tõde".
Täna jätkan seeriaga "Teravam kui kaheterane mõõk".
See on ka uue raamatu pealkiri, mis on ülevaade mu 16-st raamatust.
Iga peatükk on kokkuvõte ühest mu kirjutatud raamatust.
Olen elevil.
Need on kui tõdede dopingud.
Ma ei tea, kuidas neid paremini iseloomustada.
Saad kokkuvõtliku versiooni tõdedest, mida koos lugeda.
See mõjutas mind, ja usun, et õnnistab sindki.
Oleme rääkinud tõelisest kristlusest,
Püha Vaimuga ristimisest ja keeltes rääkimisest.
Eelmine kord rääkisin vaimust, ihust ja hingest.
Selle õpetusega revolutsioneeris Issand mu elu.
See tegi lukust lahti mu suhte Issandaga ja muutis mind.
Võiksin iga teema juures peatuda nädalaid,
aga kasutan üht saadet iga teema jaoks.
Täna räägin teemal "Sul on see juba olemas".
Raamatu alapealkiri on "Ära püüa seda enam saada".
Kaanel on pilt koerast, kes ajab oma saba taga.
Enamus kristlasi püüabki nagu koer oma saba taga ajada.
Püüe saada juba olemasolevat.
Kristlased paluvad tervenemist, kuigi Piibel ütleb,
et Tema vermete läbi oleme juba tervendatud.
Palutakse õnnistust, kuigi oleme Kristuses
juba õnnistatud kõigi vaimulike õnnistustega.
Jumal on andnud meile kõik, mis on vajalik eluks ja vagaduseks.
Enamus kristlasi tahavad,
et Jumal annaks neile midagi, mis neil juba on.
See sobitub kokku eelmise teemaga.
Vaimus on sul juba kõik see olemas.
Sinu sees elab vägi, mis tõstis Jeesuse surnuist.
Sellest ei ole kasu, kui hoiad seda vaid oma vaimus.
See tuleb vabastada meele ja emotsioonide kaudu
oma füüsilisse ihusse, et see saaks haiguse välja ajada.
Imeline on teada,
et see on sul olemas Kristuses, aga järgmiseks sammuks
on see vabastada vaimusfäärist füüsilisse reaalsusesse,
kus see saab mõjutada su ihu või emotsioone.
Täna keskendungi sellele.
Sul on juba kõik olemas ja täna räägime selle vabastamisest.
Loen Pauluse palvet Efeslaste 1. peatükis.
Efeslastele 1:15-23.
Enne lugemist tahaksin küsida, kuidas palvetaksid kellegi eest,
kes elab tulevikus ja loeb 2000 aastat hiljem seda palvet?
Põhinedes mu kokkupuutel tuhandete inimestega
olen reisidel kuulnud mitmeid palveid.
Tüüpiline palve kõlaks nii:
"Oo Jumal, kalla oma vägi üle nende inimeste,
puuduta neid, saada ärkamine, liigu nende seas, ava taevad.."
Palutakse, et Jumal teeks midagi täiesti uut,
mida ei ole varem nende keskel juhtunud.
Pauluse palve on selle täielik vastand.
Ta ei palunud, et Jumal annaks neile midagi uut,
vaid et Jumal aitaks neil mõista, mis neile on juba tehtud.
Ta palvetas, et nad saaks ilmutuse käesolevast.
Radikaalne erinevus.
Siin on ka erinevus inimestes, kes saavad vastuse ja kes ei saa.
Kui arvad, et Jumal saab kõike teha,
aga ei ole veel teinud, siis tuleb sisse kahtlus.
Kui Ta ei ole veel teinud, siis võib-olla Ta ei teegi.
Kui hakkad mõistma, et Jumal on sind juba õnnistanud,
siis sa oled selle juba saanud ning see on juba olemas.
Kuidas kahtled selle saamises, mis sul juba on?
Kui sul on see juba käes, siis sa ei saa seda tühistada.
Tean, et mõnedele võib see kõlada rumalalt ja lihtsameelselt,
aga see oli üks asju, mis tõi pöörde mu ellu Issandaga.
Palusin varem tervenemist, kuid siis mõistsin,
et minu sees on sama vägi, mis tõstis Jeesuse surnuist.
See on minu käsutuses.
Pean vaid uskuma ning õppima seda vabastama.
Hulga lihtsam vabastada midagi, mida usud endal juba olevat,
kui püüda midagi saada, mida sa ei usu, et sul veel on.
See on hea suutäis.
Mul läks selle mõistmiseks aastaid.
Vaatame Pauluse palvet, kus ta palvetas efeslaste eest.
Efeslastele 1:15-23.
"Seepärast ka mina, kui ma sain kuulda
teie usust Issandasse Jeesusesse ja armastusest kõigi pühade vastu,
ei lakka tänamast teie eest, teid oma palvetes meenutades,
et meie Issanda Jeesuse Kristuse Jumal, kirkuse Isa,
teile annaks tarkuse ja ilmutuse Vaimu tema äratundmisel."
Sellesama peatüki 8. salm ütleb,
et oleme juba ülirikkalikud kõiges tarkuses ja arukuses.
Meil on see juba olemas.
1. Korintose 2:16 ütleb, et meil on Kristuse meel.
1. Johannese 2:20 ütleb, et meil kõigil on teadmine.
Meil on juba tarkus ja palve peaks olema suunatud,
et Jumal ilmutaks neile, mis on juba nende sees olemas.
Efeslaste 1:18: "..valgustades teie südame silmi,
et te teaksite, milline lootus on tema kutsumises,
milline on tema pärandi kirkuse rikkus pühade sees
ja milline on tema väe võrratu suurus meie heaks,
kes me usume tema tugevuse jõu mõjul.
See sai tegevaks Kristuses.."
Ta palvetab, et sa mõistaks Tema kutsumuse lootust.
Jumal on kutsunud meid, et teha teatud asju.
Ta kutsus mind jutlustama ja teleteenistusse,
aga ma olen vaid osa Tema kutsumusest.
Olen osaline selles, mida Jumal võidis Jeesust tegema.
Saame kasutada televisiooni, mida Jeesuse ajal ei olnud.
Siiski olen osanik Tema teenistusest, võidmisest ja kutsumusest.
Selle selgitamine võtaks päevi.
Sa ei teeni oma võimekusest, vaid see on Tema teenistus,
aga sina oled üleloomulikult Tema läbi väestatud.
See on Tema kutsumus ja Ta tahab,
et näeksime Tema pärandi kirkuse rikkust pühade sees.
Märka, et Tema kirkuse rikkus on pühade sees, mitte Taevas.
Paljud laulavad imelisest päevast, kui nad jõuavad Taevasse
ja see on kindlasti imeline, aga praegu on Taevas meie sees.
Meil on Tema pärandi kirkuse rikkus pühade sees.
Roomlaste 8:18.
"Sest minu arvates ei vääri nüüdse ajastu kannatused mainimist
tulevase kirkuse kõrval, mida meile ilmutatakse."
See ilmutatakse meie sees.
See on juba meie sees.
Seisame kord Issanda ees täiesti uuendatud meelega
ja mõistame kõike, ka seda, et meil oli juba kõik olemas.
Kõik see, mida anusin Jumalalt, oli mul juba olemas!
Palusin rõõmu ja rahu, kuigi kiri galaatlastele 5:22 ütleb,
et Vaimu vili on armastus, rõõm ning rahu.
Mul olid need juba olemas.
Palusin võidmist, kuid 2. Korintose 1:21 ütleb,
et Ta on meid võidnud.
Kui vajad tervenemist,
siis Tema vermete läbi oleme juba tervendatud.
Kõik, mida vajad, on juba sinus olemas.
See on väeline.
Ta palvetab siin, et su südame silmad avaneksid
ja mõistaksid, et Tema pärandi kirkuse rikkus on pühade sees.
Sina oled oma vaimus praegu sama täiuslik ja puhas
ning püha, andekas, väeline, rõõmus ja kõik muu, mis jumalik.
Oled selline, nagu arvasid, et saad olema igavikus.
Su vaim on juba täiuslik.
Kui oleme igavikus Issandaga, saame kirkuse hinge,
mis teab kõike ja mida ei saa enam rikkuda.
Me saame ka kirkuse ihu, mis on surematu.
Praegu on juba vaimu tõttu kolmandik päästest teostunud.
Vaimus oled sa praegu niisama täiuslik ja puhas
kui igavikus miljoni aasta pärast.
Su vaim on juba täiuslik.
Efeslaste 1:19 ta palvetab:
"ja milline on tema väe võrratu suurus meie heaks,
kes me usume.."
Kui kreeka keelt vaadata, siis on need sõnad ülivõrdes.
Kui seal räägib Tema väe võrratust suurusest,
siis see on ülim ning võimatu mõõta.
Ta palvetab, et saaksid ilmutuse Tema väe võrratust suurusest meile,
"..kes usume tema tugevuse jõu mõjul.
See sai tegevaks Kristuses, kui ta tema üles äratas surnuist
ja pani istuma oma paremale käele taevas,
kõrgele üle iga valitsuse ja meelevalla ja väe ja ülemuse
ning üle iga nime, mida nimetatakse mitte üksnes nüüdsel,
vaid ka tulevasel ajastul, ja ta alistas tema jalge alla kõik
ning pani tema kõigi asjade üle peaks kogudusele
kes on tema ihu, tema täius, kes täidab kõik kõiges."
Ta palvetab, et saaksime ilmutuse Tema väe võrratust suurusest meis.
See on sama vägi, tasand ja mõõt, mis tõstis Jeesuse surnuist.
Ma usun, et kui Jumal tõstis Jeesuse surnuist,
siis see oli läbi aegade Tema väe suurim ilming.
Kui Ta lõi taevad ja maa ja Sõnaga tõi kõik esile,
siis sellele ei olnud vastuseisu.
Ei olnud Saatanat ega deemonlike reaalsusi.
Jeesuse ülestõusmisel võitlesid selle vastu
kõik deemonlikud sfäärid ja kogu Saatana kuningriik.
Paulus ütles 1. Korintose 15:17, et kui Kristust ei ole üles äratatud,
siis on teie usk tühine ning te olete alles oma pattudes.
Jeesus pidi tõusma surnuist
et teostuks lunastus, mida me tähistame.
Garanteerin, et polnud ühtki deemonit, kes oleks olnud mujal missioonil.
Nad olid kõik haua juures.
Kogu Saatana vägi oli vastu seismas sellele,
et Jumal tõstis Jeesuse surnuist üles.
Ikkagi Ta tõusis surnuist.
See oli suurim väeilming, mida maailma kunagi nägi.
Tead, seesama vägi on sinu sisse pandud.
Tean, et on palju inimesi, võib-olla lausa sadu tuhandeid,
kes vaatavad saadet ja ütlevad: "Aga mul ei ole seda väge!"
Kui oled uuesti sündinud, siis see on sul olemas.
Ma siis tunneksin seda. - Ei, sest see on su vaimus.
Sa ei saa seda tunda füüsiliste meeltega.
Seda tuleb lugeda Sõnast ja uskuda,
et see vaimulik peegel ja need sõnad on vaim ja elu.
Johannese 6:63.
Ma räägin sulle, kes oled vaimus.
Vaimus on su sees sama vägi,
mida Jumal kasutas, et tõsta Jeesus surnuist üles.
Ikkagi enamus kristlasi tunnevad, et neil ei ole väge.
Nad ei kahtle Jumala väes, vaid selles, kas neil on see.
Nad teevad eestpalvet, paastuvad,
et panna Jumalat neile midagi enamat andma.
Püha Vaimuga ristimisel sa väe.
Apostlite tegude 1:8.
Kui Püha Vaim tuleb te üle, siis saate surnuist ülestõusmise väe.
Isegi kui su ihus oleks vähk või oled suremas ja valudes,
siis tea, et su vaimus on surnust ülestõusmise vägi.
Ainus probleem on see, et vaimust füüsilisse ihusse,
peab see liikuma läbi meie meele ja emotsioonide.
Kui kujutate ette toru, kus ühel pool on vesi
ning teisel pool kraan ja nende vahel on klapp,
mida keerates saab lasta eluandvat vett läbi
või seda saab ka nii kinni keerata, et midagi ei pääse läbi.
Keegi võib olla kraani juures
ja surra janu kätte, kuigi eluandev vesi on lähedal.
Nad ei tea kuidas klappi avada.
Samamoodi on vaim, ihu ja hing.
Hing on nagu klapp.
Kui käid ringi öeldes: "Jumal, tean et saad tervendada.."
Sa ei ütleks täpselt nii, aga siin peitub vihje,
et Jumal saab teha, aga pole siiski teinud.
"Palun kalla välja oma vägi.."
Oma meeles oled sa keeranud kinni Jumala väe klapi.
Ta ütleb, et sul on juba see, pead vaid seda mõistma
ning võtma meelevalla ja avama selle klapi.
Sina lase sel väel voolata.
Kui arvad, et see on kuskil mujal, siis muutud passiivseks.
Paljud on tulnud öeldes:
"Tean, et Jumal saab kõike teha, aga mina ei saa midagi teha.
Arst saatis mind koju surema."
Nad esitlevad end nii armetute ning haletsusväärsetena,
soovides seejuures, et nõustuksin nendega.
Ma ei saa seda teha, et nad sureksid sedasi.
Sa pole armetu ja haletsusväärne, sest vaimus on sul sama vägi,
mis tõstis Jeesus Kristuse surnuist üles.
Peaksid palvetama ja saama ilmutuse,
et sinus on see ülestõusmise vägi ning siis hakkama seda rääkima.
See on viis, kuidas avada klapp ning vabastada Jumala Vaim.
Sa ütled mäele: "Kerki ja kukuta end merre!"
Ära kõhkle oma südames,
vaid usu, et öeldu sünnib ning sa saadki selle.
Jeesus ütles seda oma jüngritele Markuse 11:23.
Ta seletas neile, kuidas Ta needis viigipuud nii et see suri,
ilma et ta oleks seda puudutanud või sellele soola visanud.
Ta vabastas oma vaimust Jumala väe sõnadega.
Nii saad sinagi avada klapi ning vabastada selle elu.
Kõigepealt on vaja uskuda, et see on sul juba olemas
ning palvetada nagu on kirjas efeslastele 1:18-20
ja saada ilmutus sellest, et sinus on ülestõusmise vägi.
Nii sa vabastadki selle.
Õpetussõnad 18:23 ütleb: Surm ja elu on keele võimuses,
ja kes seda armastab, saab süüa selle vilja.
Vähile tuleb rääkida surma.
Ütle: "Vähk, käsin sul surra, Jeesuse nimel."
Käsin, et iga vähirakk sureks, Jeesuse nimel.
Mõned kuulajatest võivad öelda, et nad ei saa seda teha,
aga see on selle ilmutuse puuduse pärast.
Sa ei tea, et sinus on vägi, millega Jumal tõstis Jeesuse surnuist.
Sa ei tunne end kompetentsena ja Piibel kutsub seda uskmatuseks.
Sa ei usu ilmutust, mille Jumal on andnud.
Sul on vaja palvetada see palve ja saada ilmutus, mis sulle kuulub.
Teades, et sinus on ülestõusmise vägi,
siis ütle meelekindlusega ja usus:
"Vähk, ma käsin sul surra! Iga vähirakk, sure, Jeesuse nimel!"
Elu ja surm on keele võimuses.
Räägi siis surma oma haigusele ja nakkusele
ning diagnoosile, mille alusel sa ei parane iialgi.
Peale selle räägi elu.
"Ma vabastan Jumala elu ja ülestõusmise väe, mis on minus.
Ma käsin, et see voolaks läbi mu ihu.
Ihu, parane nüüd!
Iga osake, mis on kahjustunud vähi tõttu või muul põhjusel,
vabastan teisse Jumala taastava elu."
Mõned ei saanud aru,
aga kui Jeesus vaigistas tormi, siis Ta ütles: "Rahu. Ole vakka!"
Kõigepealt Ta sõitles tormi ja siis rääkis merele.
Paljud sõitlevad haigust,
aga ei räägi elu ihule, mis on kahjustatud haiguse poolt.
Jeesus sõitles tormist merd ja siis rääkis rahu üle selle.
Sa pead sõitlema haigust,
käskima sel surra ning kaduda su ihust.
Räägi ihu üle elu ja vabasta Jumala vägi,
et parandada kahjustused ning tuua tervis tagasi ihusse
ja taastada algne seisund.
See on kombinatsioon: surm ja elu on keele võimuses.
Mõlemat on vaja kasutada.
Sa ei saa lihtsalt rääkida elu,
ilma et sa neaks ja seoks vägeva, kes sind on sidunud.
Räägi surma nendele asjadele
ning kui oled nendest vabanenud, siis räägi enda üle Jumala elu.
Sul on see juba olemas,
aga palud Jumalal teha seda, mida Ta käskis sul teha.
Matteuse 10:11 ja Luuka 9:1 ütleb,
et Ta andis meile väe ja meelevalla iga haiguse üle.
Matteuse 10:8 Ta ütles, et sina mine ja tervenda haiged,
puhasta pidalitõbised ning äratas surnud.
Ta ei öelnud, et paluksid Tal seda teha,
vaid et sa teeksid seda.
Tavaline reaktsioon oleks:
"Ma ei saa seda teha, sest mul ei ole sellist väge!"
Pead uuesti sündima. - Aga olen ju uuesti sündinud!
Uuestisündinul on sees sama vägi, mis tõstis Jeesuse surnuist üles.
Sa ei pea palvetama, et Jumal kedagi tervendaks,
vaid sinul on tervendav vägi, pead ainult selle vabastama.
Apostlite tegude 3:1-8
läksid Peetrus ja Johannes pühakotta palvetama
ning nägid meest, kes oli 38 aastat jalutu.
Nad ütlesid: "Hõbedat ega kulda mul ei ole,
aga mis mul on, seda ma annan sulle:
Jeesuse Kristuse, Naatsaretlase nimel - tõuse ja kõnni!"
Nad lihtsalt tõstsid ta üles ja kohe said ta jalad tugevaks
ja ta käis hüpeldes ning Jumalat kiites.
Nad ei öelnud, et palume Jumala abi:
"Jumal, me ei saa ise midagi teha,
meil ei ole endal midagi, siruta me poole oma käsi."
Inimesed tihti palvetavad nii, aga nemad mitte.
Nad ütlesid: "Mis mul on, seda ma annan sulle!"
Paljud religioossed inimesed
võivad selle jutu peale pahanduda, kuigi ma tsiteerin kirjakohti,
aga religioosne süsteem õpetab: "Ma pole keegi ega saa midagi teha!"
Tsiteeritakse kirjakohta Johannese 15:5,
kus Jeesus ütleb, et minuta te ei saa midagi teha.
Mina usun seda sada protsenti, aga ma ei ole kunagi ilma Temata.
Ta elab mu sees ja ma olen uuesti sündinud.
Ta ei jäta mind kunagi maha.
Pean tunnistama, et Jeesuseta ma ei saa midagi teha,
aga ma ei ole ilma Jeesuseta.
Kas te ei arva, et see oleks olnud rumal,
kui see eesel, kelle seljas Jeesus Jeruusalemma sõitis
oleks öelnud: "Ärge kiitke mind, vaid Jeesust!"
Keegi ei kiitnudki eeslit vaid Teda, kes istus eeslil.
Kui inimesed ütlevad, et nad ei saa midagi teha,
siis tegelikult nad on ainsad, kes arvavad, et asi on nendes.
Kõik teised saavad aru, et Jumal tegutseb nende läbi.
Jumal elab su sees ja sul on kõik juba olemas.
Ära püüa enam seda saada, vaid võta meelevald
ning vabasta see, mida Jumal on su sisse pannud.
See muudab su elu.
Aeg on otsa saamas, aga me teadustaja jagab infot,
kuidas saate hankida teose "Teravam kui kaheterane mõõk".
Andrew uus teos "Teravam kui kaheteraline mõõk"
on saadaval teenistuse kodulehel.
Antud raamat on Andrew teostest unikaalseim,
kuna see on kokkuvõte tema 16-st erinevast õpetusest.
See on meie teenistuse üks kokkuvõtvaim raamat.
Võta ühendust juba täna!
Lisaks on saadaval ka samateemaline DVD.
Pakkumine sisaldab ligi 7-tunnist õppematerjali.
Tellimiseks külasta aadressi www.awme.ee
Võite ka tellida teemakohase märkmeraamatu,
mis on heaks lisamaterjaliks, kui õpite DVD kaudu.
Nendes kõigis teostes peituvad sügavad piiblikohased tõed.
Võimalik on ka osta neid kõiki ühes paketis.
Tellimiseks külasta meie kodulehte.
Kontakteerumisel on saadaval ka üksiku õpetusega DVD.
Kui sul pole aga võimalik seda osta,
siis kirjutamisel või helistamisel saadetakse see sulle tasuta.
Tellimiseks kasuta järgnevaid aadresse.
Võimaluse korral tutvu ka Andrew tulevaste konverentsidega.
Lase Jumala Sõnal muuta enda elu.
Üritused toimusid 2011. aastal.
Rohkem detaile Andrew teenistustest teie piirkonnas saate,
kui helistate või vaatate veebilehte www.awme.net
Kas olete tahtnud kunagi tutvuda "Evangeeliumi Tõde" ajakirjadega?
Võite leida need veebilehelt www.awmi.net
Vajuta vasakul "extras" ja siis vajutage "online magazines".
Siit leiate arhiivi, mis ulatub aastate taha.
Vaadake suurepäraseid artikleid ja kindlasti ka värsket numbrit.
Ajakiri "Evangeeliumi Tõde" nüüd ka internetis.
Mulle öeldi telefonis, et te mehel oli autoõnnetus.
Mul oli laupkokkupõrge ja mind pidi autost välja lõikama.
Ta roided ja rinnak olid katki, puus ja reieluu purustatud.
Õde oli öelnud abikaasale, et nooremadki võivad nii surra.
Tundus, et Saatan pani kõik mängu, et mu abikaasa tappa.
Ma valisin elu.
Rohkem infot sellest ja teistest lugudest leiate
www.awmi.net
Vajutage "ministry news"
ja näete, mis toimub Andrew Wommacki teenistuses.
Tõlge: Merle Morales